Tietoturva, tarvitseeko muuta enää tämän päivän maailmassa sanoa?
Paikka: Frami C, 2.krs Timo-luokka Kohderyhmä: Etelä-Pohjanmaan mikro- ja pk-yritykset sekä näissä työskentelevä henkilöstö. Työpaja on osallistujille maksuton. Koulutuksen aiheita ovat: Suojattava kohde, kriittinen kohde tai prosessi Riskienhallintakeinot Varautuminen häiriötilanteisiin Pk-yrityksen tietoturvakäytännöt Dokumentointi ja ohjeistus Tietoturvajärjestelmien turvallinen käyttäminen Toimitilojen turvallisuus Sopimusvelvoitteet Ilmoittautuminen 19.1.2023 mennessä tästä. Myös etäosallistuminen mahdollista. Etänä työpajaan ilmoittautuneille toimitetaan Microsoft Teams- linkki. DIKO-hankkeessa kehitetään eteläpohjalaisten mikro- ja pk-yritysten, sekä näiden henkilöstön digitaalista osaamista. Rahoitus on Euroopan Unionin sosiaalirahastosta (ESR). Toteuttajina ovat Seinäjoen ammattikorkeakoulu ja Vaasan yliopisto.
Koulutuksessa tarkastellaan tietoturvaa eri näkökulmista pk-yritysten kannalta.
{"fi":"Ei ilmoittautumista","sv":"","en":""}
Maanantaina 24.4. klo 18:30 vieraaksemme saapuu luennoimaan Klaus Rahikainen otsikolla "Tie miehen sydämeen". Elämäntutkija, kirjailija ja henkinen itsensäpaljastaja. Päättänyt jo nuorena miehenä kohdata kaiken, mikä ihmisyydessä on kohdattavissa ja löytää jäämättömän ja vaivattoman tavan olla ihminen tässä ihmeellisessä maailmassa. Nyt Samavika-Rahikaisen monien harha-askelten ja hämmennysten kautta, tuo unelma on kasvamassa todeksi ja Rahikainenkin kukkii kauniisti ihmisyyden kukkakedolla. Kerron siitä miten omia pelkojani ja muita haasteitani rehellisesti ja avoimesti kohdaten olen löytänyt lopulta tien omaan rakastavaan sydämeeni, jota moni ei meillä miehillä usko olevankaan. Tämä kokemustieto saattaa kiinnostaa niin miehiä kuin naisiakin, sillä voin pitkän omakohtaisen tutkimuksen jälkeen todistaa, että miehelläkin on sydän. Mukanani on uusimpia kirjojani ja mahdollisesti myös aivan uunituore kirja nimeltään ”Tie miehen sydämeen”. Löydät kirjojani, tekstejäni ja videoitani nettisivuiltani www.klausrahikainen.com. Myös Facebookissa kirjoittelen päivittäin. Paikka: Työväenyhdistyksen kerhotila, Keskuskatu 17, Seinäjoki Oviraha: Jäsenet 10€, muut 15€ Maksutapa: Korttimaksu/Käteinen Lämpimästi tervetuloa mukaan!
Klaus Rahikainen luennoi inhimillisyydestä ja tiestä miehen sydämeen.
Monen kerroksen väkeä Maa-planeetalla, Mika Haaro
Maanantaina 3.4. klo 18:30 luennoimaan saapuu Mika Haaro otsikolla "Monen kerroksen väkeä Maa-planeetalla". Luennossa on tarkoitus tuoda esille, miksi planeetan väestöön kuuluu hyvin erilaisia ihmisiä. Lisäksi pohditaan myöskin sitä, minkälainen tarkoitus ja tehtävä on erilaisilla ihmisillä. Voit varata ajan Mikan yksityisistuntoon numerosta 040 502 8938. Astrologinen kartan lukemus 70 €/t ja energiahoito & energioiden lukemus 70 €/t. Paikka: Työväenyhdistyksen kerhotila, Keskuskatu 17, Seinäjoki Oviraha: Jäsenet 10€, muut 15€ Maksutapa: Korttimaksu/Käteinen Lämpimästi tervetuloa mukaan!
Mika Haaro luennoi monen kerroksen väestä Maa-planeetalla.
TARO: Alkemiaa nykyihmiselle, Timo Kalliokoski
Maanantaina 13.3. klo 18.30 vieraaksemme saapuu luennoimaan Timo Kalliokoski otsikolla "TARO: Alkemiaa nykyihmiselle". Voiko 1600-luvulla syntynyt läntinen meditaatiomuoto palvella nykyihmistä? Voi! ALKEMIA on aina ollut huonosti ymmärrettyä ”hämärää magiaa”, jossa ”tehdään kultaa”. Todellisuudessa tämä kullan valmistaminen on sisäistä työtä, kristillistä joogaa, jossa oman sydämen aurinko/kultalaatu kiillotetaan kirkkaaksi, jotta sen kautta voimme olla toisillemme yhtä todellisia kuin itsellemme. Näin säilytämme empatian ja kyynelten lahjan. Läntiset mestarit ovat aina osanneet itkeä, ihmisen puolesta, rakkauden puolesta. TARO on tietoisuuden kartta, joka piirtää aina vain uusia kaleidoskoopin kaltaisia heijastuksia, elämämme muuten hahmottomasta kokonaisuudesta. Taro on muuntumisen entsyymi, arkkityyppien viestikenttä, jossa ihmiskunnan tarina ja maailman ihmeet voivat herättää meidät jokaisen yksilölliseen eloon ja kasvuun. TARO perustuu Elämänpuun vertauskuvaan: samalla tavalla kuin puu tarvitsee kasvuunsa Taivaan Valon ja Maan Ravinnon, Isän ja Äidin, tarvitsemme mekin. Mutta meidän on itse asetuttava tietoisesti valoon, meditaation kautta. Taro on jokaisen oma, henkilökohtainen rukoushuone ja laboratorio, jossa olet Sinä Luojassa, Luoja Sinussa. Hermeettinen filosofia, joka inkarnoituu uusissa muodoissa aina uudestaan ei määrää millään tavalla omistautumisesi suuntaa. Hermetistejä ei yhdistä mikään dogmi, tieto tai taito, vaan rakkaus henkisiin harjoituksiin ja elämän syvyyteen, laajuuteen ja korkeuteen. Tervetuloa, Tuntematon Ystävä! Paikka: Työväenyhdistyksen kerhotila, Keskuskatu 17, Seinäjoki Oviraha: Jäsenet 10€, muut 15€ Maksutapa: Korttimaksu/Käteinen
Timo Kalliokoski luennoi tarosta, alkemiasta ja hermeettisestä astrologiasta
Kuunsolmut sielun kompassina, Liisa Wiik
Tervetuloa maanantaina 13.2. klo 18.30 luennolle, jossa Liisa Wiik luennoi otsikolla "Kuunsolmut sielun kompassina". Astrologinen syntymäkartta on henkilökohtainen energiakaaviomme, joka voi antaa paljon tietoa siitä mistä me tulemme ja minne olemme matkalla. Kartan Kuunsolmut eli menneisyyden ja tulevaisuuden pisteet ohjaavat oikealle tielle. Luennolla Liisa kertoo Kuunsolmujen merkityksestä karma-astrologian näkökulmasta. Liisa Wiik alias UranusKeiju on ammattiastrologi, opettaja ja yksi Karma-astrologian avaimet -kirjan (Basam Books 2021) kirjoittajista. Mahdollisuus henkilökohtaiseen tulkintaan ma 13.2. 60 min/90€ käteismaksu tai MobilePay. Lisätietoja nettisivulta www.uranuskeiju.fi. Varaukset yksityisvastaanotolle uranuskeiju@gmail.com. Paikka: Työväenyhdistyksen kerhotila, Keskuskatu 17, Seinäjoki Oviraha: Jäsenet 10€, muut 15€ Maksutapa: Korttimaksu/Käteinen Lämpimästi tervetuloa mukaan!
Liisa Wiik tulee puhumaan kuunsolmujen merkityksestä astrologiassa.
Tervetuloa Lakeuden henkisen seuran kevätlukukauden 2023 aloitukseen maanantaina 16.1., jolloin Sampo Manninen luennoi otsikolla "Sielu ja Henki". Sampo on työssään kohdannut sieluja yli 60 maassa, niin Pakistanissa kuin Wall Streetilläkin, ja on opetellut itseään eri polkuja kulkien, itseään vähitellen lähestyen. Hän on henkinen valmentaja, tiimivalmentaja, LCA Life Coach, NLP ohjaaja, Amazon bestseller kirjailija, meditaatiokouluttaja, läsnäolovalmentaja, MaatilaCoach ja kaikkea muutakin. Sampo on kokenut burn-outin, laman ahdistuksen, velkavankeuden ja ottanut vastuun muista. Hän on uhrannut paljon, ollut riittämätön isä, poissaoleva puoliso sekä perittyjen uskomustensa vanki. Siksi sanat Sielu ja Henki. Nämä ovat opettaneet Sampoa kokemaan ja näkemään itsensä uudessa valossa, oivaltamaan, hengittämään ja päästämään irti, pala kerrallaan, yhä enemmän ja enemmän tavoilla ja tekniikoilla, jotka ovat sekä tuhansia vuosia vanhoja että uusinta uutta tieteessä. Näitä oivalluksia hän haluaa jakaa kanssanne ja oppia jälleen jotain uutta. Annetaan maailmankaikkeuden hengittää meitä. Paikka: Työväenyhdistyksen kerhotila, Keskuskatu 17, Seinäjoki Oviraha: Jäsenet 10€, muut 15€ Maksutapa: Korttimaksu/Käteinen
Sampo Manninen tulee luennoimaan otsikolla "Sielu ja Henki".
[{"name":"Parsi logo musta .jpg","url":"https://dsre702v2imo2.cloudfront.net/event-images/bd6w9l59zioeh_Parsi logo musta .jpg"}]
Kuukauden Taiteilija Petri Hildén Tapaa taiteilija! La 14.1.2023 klo 14.00-15.00 välillä Tule lainaamoon tapaamaan Kuukauden Taiteilijaa ja taiteilijaseuran uutta jäsentä Petri Hildéniä! Taiteilija esittäytyy, kertoo esillä olevasta työstään ja työskentelystään. Vapaa pääsy. Tervetuloa!
Kuukauden Taiteilija tavattavissa taidelainaamossa! - Näyttelyn oheistapahtuma
TAMMIKUUN KUUKAUDEN TAITEILIJA PETRI HILDÉNIN NÄYTTELY
Petri Hildén asuu ja työskentelee Seinäjoella. Hän on itseoppinut taiteilija ja Seinäjoen Taiteilijaseuran, Lapuan Taiteilijaseuran sekä Pohjalaisen Taiteilijaliiton jäsen. Vuodesta 2005 saakka Hildén on osallistunut näyttelyihin Suomessa ja ulkomailla. Hildénin kokeellinen ja leikkisä tapa käyttää värejä ja muotoja yhdistettynä pikkutarkkaan ja keskittyneeseen työskentelytapaan antaa pohjan mielenkiintoiselle ja originellille taiteelle. Filosofisena pohjavireenä hänellä on tutkia universumia ja tietoisuutta intuitiivisesti mielikuvituksen kautta, avaten näin tien surrealistiseen ja jännittävään maailmaan. Esillä oleva teos on syntynyt ohjailemalla tajunnanvirtaa avainsanoilla. Hahmotelma rakentuu alun ideasta kokonaisuudeksi intuitiivisesti poimimalla ja yhdistelemällä spontaanisti palikat virrasta.
Muutosturva ja laajennettu muutosturva 55+
Mitkä yritykset kuuluvat yhteistoimintalain piiriin? Työnantajan velvollisuudet muutosneuvotteluissa. Laajennettu muutosturvamalli 55 vuotta täyttäneille on tullut voimaan 1.1.2023. Mitkä ovat työnantajan velvollisuudet? Miten TE-toimiston muutosturva-asiantuntija auttaa työnantaja- ja yritysasiakkaita? Tule kuulemaan ja kysymään lisää! Elina Nurmela Etelä-Pohjanmaan TE-toimistosta alustamassa. Ilmoittaudu aamukaffeille: https://link.webropol.com/s/yrityspalvelutep-aamukaffit Otahan kupponen kuumaa eteesi ja Hyppää mukaan tästä. ******************************************************************* #yrityspalvelutEP -aamukaffit Yrityksille suunnatut tiiviit tietoiskut eri aiheista liittyen yritysten kasvuun, kehittämiseen ja kansainvälistymiseen niin rahoitusten, palveluiden kuin työvoiman saatavuuden edistämisenkin näkökulmasta. Virtuaalisia aamukaffi-tilaisuuksia järjestetään joka toisena keskiviikkona ja niissä nostetaan ajankohtaisia teemoja niin yrityspalvelukeskuksen toimijoilta (ELY-keskus, TE-palvelut, Business Finland) kuin muiltakin yrityspalvelutoimijoilta. Keväälle 2022 on tulossa esimerkiksi Finnveran, eteläpohjalaisten Leadereiden ja Sedun teemoja. Mistä aiheista sinä haluaisit kuulla? Jätä vinkki: https://bit.ly/YPaamukahvi-ideat Tilaisuudet järjestetään yhteistyössä Etelä-Pohjanmaan ELY-keskuksen, Etelä-Pohjanmaan TE-toimiston, Business Finlandin, Finnveran, Uusyrityskeskus Neuvoa-Antavan, Etelä-Pohjanmaan Yrittäjien, Etelä-Pohjanmaan Kauppakamarin, eteläpohjalaisten Leadereiden, Sedun, Into Seinäjoen, Kauhavan Kehityskeskuksen, Etelä-Pohjanmaan Liiton ja muiden alueen yrityspalvelutoimijoiden kanssa.
Mattias Löfgvist taidenäyttely Koti-ikävä
Kuvataiteilja Mattias Löfgvistin näyttely koostuu öljymaalauksista levylle. Suurin osa maalauksista ovat pieniä, kompositiot ontuvat ja maalikerrokset näyttävät siltä että ne saattavat irrota. Värit toistuvat, muodot toistuvat, kompositiot toistuva, niin kuin rakennettaisiin taloa valmiista elementistä. Tässä projektissa visualisoidaan lapsuuajan huoneita, jotka ovat keinona mennä itseensä. Muistin luomiin huoneisiin, sisäisiin psygologisiin tiloihin. Projektin teema on, sisätiloja/sisäkuvia, psykologiset huoneet. Kuin sisäinen maisema loukussa 70-luvun lopulla rakennetussa punatiili omakotitalossa.
Näyttely Koti-ikävä koostuu öljymaalauksista levylle
Maksuton verkkotapahtuma on avoin kaikille teemasta kiinnostuneille.
{"fi":"Ilmoittaudu viimeistään 9.1.2023 https://link.webropolsurveys.com/Participation/Public/bc835e68-4ba2-475e-8855-d51ac6ced964?displayId=Fin2670044","sv":"","en":""}
Ilmoittaudu ja saat sähköpostiisi Teams -osallistumislinkin tapahtumaa edeltävänä päivänä.
Yrittäjä, näin onnistut vastuullisuusviestinnässä! -VERKKOtapahtuma
Ohjelma Maksuttomassa verkkotapahtumassa kuulet, miten vastuullisuusviestinnän avulla saat esiin vastuullisuuden hyödyt liiketoiminnalle. Saat inspiroivia esimerkkejä hyvästä vastuullisuusviestinnästä. Miksi vastuullisuusteoista kannattaa viestiä? Mitä sisältyy hyvään vastuullisuusviestintään? Kenelle vastuullisuudesta kannattaa viestiä? Mitkä ovat vastuullisuusviestinnän mahdolliset sudenkuopat? Miten välttää viherpesun ansat? Miten lähteä liikkeelle ympäristövastuutyössä? Mitä hyötyä ympäristövastuusta on yrityksellesi ja miten se näkyy myynnissä? Mitkä ympäristöasiat ovat tärkeimpiä yrityksellesi? Millaisia ympäristötekoja nykypäivän asiakkaasi odottavat? Millaisia uusia liiketoimintamahdollisuuksia kiertotalous voi tarjota yrityksellesi? Asiantuntija Asiantuntijana ja oppaana toimii Anne Vanhala Bonfide Oy:sta. Annella on pitkä kokemus yritysvastuun edistämistyöstä eri kokoisissa yrityksissä. Ennen kaikkea hänellä on yrittäjänä ja asiantuntijana into ja halu auttaa yrityksiä vastuullisuusasioissa. Tervetuloa! Tapahtuma on osa Yrittäjä, menesty yritysvastuulla -hanketta, jota toteuttaa Suomen Yrittäjäopisto ja rahoittaa EU:n maaseuturahasto. Aiempien tapahtumien tallenteet ja hyödyllistä materiaalia löydät täältä: www.vastuullinenyrittajyys.fi
Tapahtuma on suunnattu eteläpohjalaisille yksinyrittäjille, mikro- ja pk-yrityksille, jotka haluavat kehittää yritysvastuullisuusasioita.
Kansalaiskampus, C110, luokka, 1. krs, Kalevankatu 33, 60100 Seinäjoki
Seinäjoen kansalaisopisto/ Anssi Ämmänkoski
Rannikkomerenkulun opetus täydentää aiemmin opittuja tietoja ja siihen sisältyvät mm. kompassioppi, paikanmääritysmenetelmät, sääoppi, virta- ja vuorovesioppi sekä elektroninen paikanmääritys. Hyväksytty tutkinto mahdollistaa Kansainvälisen huviveneen kuljettajan pätevyyskirjan saamisen. Maanantain iltaisin pidettävät tunnit antavat hyvät valmiudet osallistua tutkintoon. Tutkintotilaisuuden aika ja paikka ilmoitetaan myöhemmin. Ks. lisätiedot netistä kurssinumerolla https://www.opistopalvelut.fi/seinajoki/
Tapahtumassa MLL ja urheilujoukueiden myyntipöytiä
Anssin Jussin areena sijaitsee Ylihärmässä Härmän Kylpylän yhteydessä.
Koko perheen uudenvuoden tapahtuma ja ILOTULITUS Anssin Jussin Areenalla
Tervetuloa koko perheen tapahtumaan Anssin Jussin Areenalle, Ylihärmään 31.12.2022 klo 16-19! Nyt kannattaa tulla kauempaakin! ILOTULITUS klo 18.00! Tapahtuman järjestää MLL Ylihärmä yhteistyössä Härmän Kylpylän, Ylihärmän Yrittäjien ja Ylihärmän reserviläisten kanssa. Ilotulitusta sponsoroimassa myös paikallisia yrityksiä: Fasadi Design, HYPOY, Härmä Golf, HärmäMedi, Komiat, Priima Lounas, Puu- ja rakennustyö Hannu Jussila, Tmi Wesku Mäkinen ja Ylihärmän Apteekki.
Uudenvuoden tapahtuma Anssin Jussin Areenalla Ylihärmässä 31.12.2022 klo 16-19. ILOTULITUS klo 18.00!
Lukukoirat Frida ja Nelli, isompi kuva.jpg
Lukukoiratoiminnan tarkoitus on kannustaa lukemaan. Koiralle voi lukea rauhallisessa ja turvallisessa ympäristössä ilman arvostelua ja pelkoa. Lukukoirasta on apua erityisesti sellaisille lapsille ja nuorille, joilla on ongelmia lukemisen kanssa, esim. ääntämisongelmia, lukihäiriö tai jännitystä. Kirjaston lukukoirat ovat käyneet Kennelliiton lukukoirakoulutuksen. Meillä lukijoita kuuntelevat kultainennoutaja Nelli ja Coton de tuléar Frida. Frida: 15.2. ja 12.4. Nelli: 15.3. ja 10.5. Varaa lukuaika (15 min) kirjastosta: puh. 06 416 7520 ylistaro.monipalvelukirjasto@seinajoki.fi.
Tule kokeilemaan lukemista parhaassa seurassa!
Sisäänkäynti Rytmikorjaamon sisäpihalta B5 ovesta
Seinäjoen lennokkikerhon kevätkausi alkaa Rytmikorjaamon kerhotilassa to 12.1.2023 klo 18. Nyt on paras aika aloittaa lennokkiharrastus! Lennokit sopivat harrastuksena kaikille ilmailusta ja teknisestä rakentelusta kiinnostuneille noin 10 ikävuodesta yläspäin. Yläikärajaa harrastuksella ei ole. Ennakkoilmoittautumisia ei tarvita. Ensimmäisellä kerralla tutustutaan erilaisiin lennokeihin ja kerhotilassa voi kokeilla vaikkapa minidronen lennätystä turvallisesti. Samoin lennokkikerhon RC-lennokkisimulaattori on kaikkien kiinnostuneiden kokeiltavana. Mukaan ovat tervetulleita tietenkin myös vanhat harrastajat. Vuoden ensimmäisenä kerhoiltana kaffipannu on kuumana ja tarjolla on myös herkullisia leivonnaista. Lapsille on tarjolla pillimehuja. TERVETULOA MUKAAN TUTUSTUMAAN!
Lennokkikerhon kevätkausi 2023 alkaa tempauksella Rytmikorjaamon kerhotiloissa. Tule mukaan!
Bothnia Burlesque esittää: WINTER ELEGANZA Lauantaina 7.1.2023, Kalevan Navetta, Seinäjoki Voiko uusi vuosi alkaa enää säihkyvämmin? Liity seuraamme tammikuun ensimmäisenä lauantaina Kalevan Navetan peittyessä burleskin tähtipölyyn! Tunnelmallisessa Hugo-salissa nähdään toinen toistaan säkenöivämpiä esityksiä, kun lavalle nousevat Anaïs Lune Awe Obscura Darling Hellmaister Falsity Flux Ginger Ale Honey Rocket Lárisa Lex Lucky LeNoir Salty Liquorice Sylvie Sweet Kiss sekä Veda DeCadenza! Tapahtuman juontaa Vaasan säkenöivä helmi, Bothnia Burlesquen oma Lucie Von Lust! Toivotamme tapahtumaan tervetulleeksi kaikki yli 18-vuotiaat. Hugon baaria tapahtuman aikana pyörittää Äärellä Kuppi + Kattila. Liput: 15€ / Bothnia Burlesquen jäsenet 17€ / normaalihintainen pääsylippu 20€ / lippu ovelta (tapahtumapäivänä klo 19 jälkeen) Myynnissä osoitteessa bit.ly/bb-we23 Aikataulu: Ovet klo 19 Showtime klo 20 Turvallisuus, peruutusehdot ja esteettömyys: Pyydämme yleisöä noudattamaan hyvää käsihygieniaa ja muistutamme tästä illan aikana. Tapahtumaan on ehdottomasti kiellettyä osallistua sairaana. Lipun hinta hyvitetään sairastapauksissa. Noudatamme tapahtumassa turvallisemman tilan periaatteita yleisön ja esiintyjien osalta. Katsomossa on istumapaikat sekä pöytäryhmiä. Hugo-saliin on esteetön pääsy. Lisätietoa tapahtumasta, ongelmatilanteet ym: info@bothniaburlesque.fi
Voiko uusi vuosi alkaa säihkyvämmin? Liity seuraamme tammikuun ensimmäisenä lauantaina Kalevan Navetan peittyessä burleskin tähtipölyyn!
Uusi Alku on Ali Jahangirin tuore koko illan stand up -show, jonka punaisena lankana on muutos ja uuden aloittaminen. “Uusi Alku symboloi minulle tätä aikaa, jossa elämme. Ensin pandemia, sitten sota ja nyt energiakriisin vauhdittama inflaatio. Minusta tuntuu, että joutuu aloittamaan kaiken uudestaan joka päivä” kuvailee Ali itse tämän esityksen lähtökohtaa. Esitys sisältää ennen kuulumattomia hulvattomia tarinoita Alin pandemian ajan vastoinkäymisistä, kauppiasuran aloittamisen hauskoista sattumista ja ilosta, jonka uusi alku voi elämään tuoda. “Mä haluan, että katsojat saa tämän esityksen myöstä rohkeutta muuttaa myös omaa suuntaansa” kertoo Ali. Tervetuloa viihtymään, nauramaan ja innostumaan. Ali Jahangiri - Uusi Alku 7.5.2023 klo 18:00 Rytmikorjaamo, Seinäjoki Liput: 29€/25€ (www.tiketti.fi)
Uusi Alku on Ali Jahangirin tuore koko illan stand up -show, jonka punaisena lankana on muutos ja uuden aloittaminen.